Die maklikste soetpatats nóg | SARIE
Die maklikste soetpatats nóg	deur Herman Lensing
Jy kan maar weet jou kuiertafel is nie volledig as daar nie soetpatats op is nie. Dis een van die goedkoopste en maklikste bykosse wat jy kan berei. Dit smaak ewe lekker warm of koud. Hier is my maklikste een nóg met net 5 bestanddele!
• 5 patats in ringe gesny
• 200 g botter, blokkies gesny
• 150 ml heuning
• 5 ml fyn neut (nutmeg)
• 3 kaneelstokke
• sout en vasrgemaalde swartpeper
Verhit oond tot 180 °C. Plaas patatskywe in oondroosterpan.
Pak blokkies botter oral op patats – dit gaan na baie lyk, maar dis waar die geur en smaak skuil!
Gooi heuning oor patats – maak seker alles is oral bedek met die heuning.
Sprinkel neut oor en breek kaneel in growwe stukke. Geur alles goed met sout en peper. Maak pan toe en bak vir 30-35 minute of tot patats sag en goudbruin is.
Verwyder uit oond, garneer met vars basiliekruid, sit voor en geniet!
Soetpatats soos Leipoldt dit sou maak
Oktober is die mooiste maand, volgens Leipoldt. En Barbara gaan kuier vir die Oktober/November-uitgawe van SARIE KOS by Kokkedoor-wenner Mynhardt Joubert waar hy ‘n lente-ete kook met inspirasie van die befaamde C. Louis Leipoldt.
Ons wys ook vir jou stap vir stap hoe om dié kos-ikoon se legendariese soetpatas te maak.
Dit lyk indrukwekkend, maar almal kan dit maak! Dié bestanddele lewer een medium-grootte “koek”. 500 ml Spekko Royal Umbrella Jasmine Rice 1 liter water sout na smaak 60 ml rys-asyn 15 ml strooisuiker 2 nori-velle, gesny om in ’n ronde koekpan van 15 …